
90   DR.30.11.2015 

 

 
 

tolong tengok balik apabila kes-kes ini tertinggal begitu, PAC harus tengok balik. Apa 
sebenarnya yang berlaku di dalam isu ini. Jadi saya... [Disampuk] Apa dia?  

Seorang Ahli: [Bercakap tanpa menggunakan pembesar suara] 

Dato’ Haji Mahfuz bin Haji Omar [Pokok Sena]: Apa dia?  

Seorang Ahli: [Bercakap tanpa menggunakan pembesar suara] 

Dato’ Haji Mahfuz bin Haji Omar [Pokok Sena]: Dia hendak berucap.  

Seorang Ahli: Lama sangat. 

Dato’ Haji Mahfuz bin Haji Omar [Pokok Sena]: Tidak apalah, sabarlah. Kau tu- 
Yang Berhormat Tenggara ini dia tak payah berucap. Jadi saya minta supaya hal ini harus 
dilihat khususnya oleh PAC. Saya minta PAC kena lihat balik sebab isu ini- banyak 
sebenarnya laporan PAC yang ada pada saya dan laporan audit yang telah pun ditunjukkan 
bahawa ada permasalahan-permasalahan, malah pemilihan Syarikat Kausar itu pun satu 
perkara yang sangat dipersoalkan. Terima kasih Tuan Pengerusi.  

 Tuan Pengerusi [Datuk Seri Dr. Ronald Kiandee]: Yang Berhormat Batu Gajah.  

 

6.36 ptg. 

 Tuan Sivakumar Varatharaju Naidu [Batu Gajah]: Terima kasih Tuan Pengerusi. 
Maksud B.60, Butiran 010000 – Pentadbiran Pertahanan di bawah Butiran 010100 – 
Pentadbiran dan Dasar Pertahanan.  

Salah satu dasar pentadbiran pertahanan ialah memastikan kesejahteraan veteran 
Angkatan Tentera Malaysia dan keluarganya. Adakah kerajaan benar-benar menjaga 
kebajikan wira-wira negara yang telah memberikan khidmat yang tak terhingga menjaga 
keselamatan ibu pertiwi? Jika ya, apakah jenis-jenis bantuan dan kemudahan yang 
dinikmati oleh golongan veteran ini? Berapa ramaikah veteran yang menerima bantuan 
daripada kerajaan setiap tahun? Adakah veteran-veteran ini pernah diberi tanah atau pun 
rumah untuk mengenang jasa mereka? Jika ya, berapakah jumlah tanah dan bilangan 
rumah yang dimiliki veteran-veteran tentera hasil pemberian kerajaan?  Saya juga ingin 
mendapatkan penjelasan terperinci daripada Yang Berhormat Menteri mengenai skim 
bantuan kebajikan veteran.  

Butiran 030000 – Pertahanan Darat di bawah butiran kecil Butiran 030100 – 
Pengurusan. Bagaimanakah minat orang-orang bukan Melayu menjadi anggota tentera? Ini 
untuk ketiga-tiga cabang iaitu darat, laut dan juga udara. Bolehkah Yang Berhormat Menteri 
memberikan statistik pengambilan Angkatan Tentera mengikut kaum bagi lima tahun yang 
terakhir? Kalau tidak boleh beri hari ini pun, bolehlah beri secara bertulis.  

Ada pandangan yang mengatakan bahawa kenaikan pangkat di kalangan anggota 
tentera bukan Melayu adalah lambat dan sukar. Adakah ini benar? Mungkin ini juga 
merupakan satu faktor kenapa orang-orang bukan Melayu tidak begitu berminat untuk 
menjadi anggota tentera. Nyatakan jawatan-jawatan tertinggi dalam anggota tentera yang 
dijawat oleh orang Cina, orang India, Orang Asli dan peribumi dari Sabah dan Sarawak. 
Berapakah bilangannya?  

Masih dalam Butiran Pertahanan Darat, Butiran 030300 – Latihan. Ini adalah 
berkaitan dengan PALAPES. Saya hendak mendapatkan beberapa maklumat berkaitan 
dengan anggota PALAPES ini. Sejauh manakah mahasiswa-mahasiswi berminat menjadi 
anggota PALAPES di universiti-universiti?  Adakah semua universiti dan kolej awam terlibat 
dalam melatih PALAPES? Adakah ini juga termasuk politeknik? Apakah langkah-langkah 
kerajaan untuk menarik minat mahasiswa-mahasiswi mengikuti latihan PALAPES? 

 Berapakah jumlah di antara pegawai-pegawai yang masih berkhidmat selepas 
tamat latihan PALAPES? Ini saya hendak dapatkan maklumat sebab saya tidak tahu 
kerajaan membelanjakan wang yang banyak untuk melatih pegawai-pegawai tetapi adakah 
mereka selepas menjalani latihan tiga tahun di universiti, kolej dan sebagainya dan selepas 



tolong tengok balik apabila kes-kes ini tertinggal begitu, PAC harus tengok balik. Apa sebenarnya yang berlaku di dalam isu ini. Jadi saya... [Disampuk] Apa dia? Seorang Ahli: [Bercakap tanpa menggunakan pembesar suara] Dato' Haji Mahfuz bin Haji Omar [Pokok Sena]: Apa dia? Seorang Ahli: [Bercakap tanpa menggunakan pembesar suara] Dato' Haji Mahfuz bin Haji Omar [Pokok Sena]: Dia hendak berucap. Seorang Ahli: Lama sangat. Dato' Haji Mahfuz bin Haji Omar [Pokok Sena]: Tidak apalah, sabarlah. Kau tu- Yang Berhormat Tenggara ini dia tak payah berucap. Jadi saya minta supaya hal ini harus dilihat khususnya oleh PAC. Saya minta PAC kena lihat balik sebab isu ini- banyak sebenarnya laporan PAC yang ada pada saya dan laporan audit yang telah pun ditunjukkan bahawa ada permasalahan-permasalahan, malah pemilihan Syarikat Kausar itu pun satu perkara yang sangat dipersoalkan. Terima kasih Tuan Pengerusi. Tuan Pengerusi [Datuk Seri Dr. Ronald Kiandee]: Yang Berhormat Batu Gajah. 6.36 ptg. Tuan Sivakumar Varatharaju Naidu [Batu Gajah]: Terima kasih Tuan Pengerusi. Maksud B.60, Butiran 010000- Pentadbiran Pertahanan di bawah Butiran 010100- Pentadbiran dan Dasar Pertahanan. Salah satu dasar pentadbiran pertahanan ialah memastikan kesejahteraan veteran Angkatan Tentera Malaysia dan keluarganya. Adakah kerajaan benar-benar menjaga kebajikan wira-wira negara yang telah memberikan khidmat yang tak terhingga menjaga keselamatan ibu pertiwi? Jika ya, apakah jenis-jenis bantuan dan kemudahan yang dinikmati oleh golongan veteran ini? Berapa ramaikah veteran yang menerima bantuan daripada kerajaan setiap tahun? Adakah veteran-veteran ini pernah diberi tanah atau pun rumah untuk mengenang jasa mereka? Jika ya, berapakah jumlah tanah dan bilangan rumah yang dimiliki veteran-veteran tentera hasil pemberian kerajaan? Saya juga ingin mendapatkan penjelasan terperinci daripada Yang Berhormat Menteri mengenai skim bantuan kebajikan veteran. Butiran 030000- Pertahanan Darat di bawah butiran kecil Butiran 030100- Pengurusan. Bagaimanakah minat orang-orang bukan Melayu menjadi anggota tentera? Ini untuk ketiga-tiga cabang iaitu darat, laut dan juga udara. Bolehkah Yang Berhormat Menteri memberikan statistik pengambilan Angkatan Tentera mengikut kaum bagi lima tahun yang terakhir? Kalau tidak boleh beri hari ini pun, bolehlah beri secara bertulis. Ada pandangan yang mengatakan bahawa kenaikan pangkat di kalangan anggota tentera bukan Melayu adalah lambat dan sukar. Adakah ini benar? Mungkin ini juga merupakan satu faktor kenapa orang-orang bukan Melayu tidak begitu berminat untuk menjadi anggota tentera. Nyatakan jawatan-jawatan tertinggi dalam anggota tentera yang dijawat oleh orang Cina, orang India, Orang Asli dan peribumi dari Sabah dan Sarawak. Berapakah bilangannya? Masih dalam Butiran Pertahanan Darat, Butiran 030300- Latihan. Ini adalah berkaitan dengan PALAPES. Saya hendak mendapatkan beberapa maklumat berkaitan dengan anggota PALAPES ini. Sejauh manakah mahasiswa-mahasiswi berminat menjadi anggota PALAPES di universiti-universiti? Adakah semua universiti dan kolej awam terlibat dalam melatih PALAPES? Adakah ini juga termasuk politeknik? Apakah langkah-langkah kerajaan untuk menarik minat mahasiswa-mahasiswi mengikuti latihan PALAPES? Berapakah jumlah di antara pegawai-pegawai yang masih berkhidmat selepas tamat latihan PALAPES? Ini saya hendak dapatkan maklumat sebab saya tidak tahu kerajaan membelanjakan wang yang banyak untuk melatih pegawai-pegawai tetapi adakah mereka selepas menjalani latihan tiga tahun di universiti, kolej dan sebagainya dan selepas.